proxectonos/corpus_dominio_legal_administrativo_tmp huggingface dataset:
RESOLUCIÓN do 30 de outubro de 2018 pola que se dá publicidade a unha encomenda de xestión, para os anos 2018 e 2019, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) a realización de traballos do proxecto MarRISK (código 0262_MARRISK_1_E) incluído no Programa de cooperación transfronteiriza España-Portugal.
Consellería de Medio Ambiente, Territorio e Vivenda — III. Outras disposicións — 14/11/2018

1. Encomenda de xestión.
– Actividade: a encomenda comprende os traballos de consolidación dunha infraestrutura de coñecemento para a avaliación de riscos costeiros, así como de aplicación de ferramentas que permitan mellorar a xestión do litoral, nun escenario de cambio climático.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S. A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
– Prazo de vixencia: o prazo de execución dos traballos encargados comezará o día seguinte ao da sinatura da resolución e rematará coincidindo coa finalización do proxecto MarRISK, prevista para o 31 de decembro de 2019.
– Modalidade de financiamento: esta encomenda tramítase con cargo aos orzamentos da Comunidade Autónoma de Galicia para os anos 2018 e 2019, aplicación orzamentaria 07.02.541E.640.1.
Santiago de Compostela, 30 de outubro de 2018
RESOLUCIÓN do 16 de outubro de 2018, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2018 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/11/2018

De conformidade co establecido no punto 4 da Resolución do 15 de xullo de 2018, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2018 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 16 de outubro de 2018
ORDE do 31 de outubro de 2018 pola que se dispón o nomeamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/11/2018

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da presidenta do organismo público Puertos del Estado,
O nomeamento de María José Neira Alfonsi como vogal representante da Administración xeral do Estado no Consello de Administración da Autoridade Portuaria de Vilagarcía de Arousa.
Santiago de Compostela, 31 de outubro de 2018
ORDE do 31 de outubro de 2018 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/11/2018

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da presidenta do organismo público Puertos del Estado,
O cesamento de Javier Suárez García como vogal representante da Administración xeral do Estado no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 31 de outubro de 2018
RESOLUCIÓN do 6 de novembro de 2018 pola que se dá publicidade dunha encomenda de xestión á Axencia Galega para a Xestión do Coñecemento en Saúde para xestionar a formación en xestión e uso de gases, derivada da contratación centralizada de gases medicinais.
Servizo Galego de Saúde — III. Outras disposicións — 15/11/2018

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 5 de novembro de 2018, do Servizo Galego de Saúde, pola que se encomenda á Axencia Galega para a Xestión do Coñecemento en Saúde para xestionar a formación en xestión e uso de gases do Servizo Galego de Saúde, derivada da contratación centralizada de gases medicinais.
– Actividade: a axencia asumirá a xestión da asistencia do alumnado proposto para cada actividade. Estas actividades formativas deben estar enmarcadas dentro da formación referida ao uso dos gases medicinais e das súas instalacións.
Tamén asumirá a programación, planificación e xestión das actividades formativas propostas polo Servizo Galego de Saúde, dentro dos límites orzamentarios establecidos, así como a elaboración de vídeos titoriais sobre as infraestruturas hospitalarias para a subministración de gases medicinais, o manexo de equipos de dispensación e as medidas de seguridade a aplicar.
– Natureza e alcance da xestión encomendada: a encarga ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén contemplada no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: ata o 31 de decembro de 2018.
Santiago de Compostela, 6 de novembro de 2018
RESOLUCIÓN do 30 de outubro de 2018 pola que se dá publicidade dunha encomenda de xestión, para os anos 2018 e 2019, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) a realización de traballos do proxecto MyCOAST (código EAPA 285/2016) incluído no programa Interreg Espazo Atlántico.
Consellería de Medio Ambiente, Territorio e Vivenda — III. Outras disposicións — 15/11/2018

1. Encomenda de xestión.
– Actividade: a encomenda comprende os traballos de redución de escala de servizos rexionais e servizos costeiros, de homoxeneización dos estándares de interoperabilidade de datos, así como de desenvolvemento de ferramentas para riscos costeiros.
– Natureza e alcance da xestión encomendada: esta encomenda ten natureza intersubxectiva, ao ter a empresa Tecnologías y Servicios Agrarios, S. A., S.M.E., M.P. (Tragsatec) a consideración de medio propio instrumental da Administración segundo o disposto na disposición adicional vixésima cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
– Prazo de vixencia: o prazo de execución dos traballos encargados comezará o día da sinatura da resolución e terán unha duración de 12 meses.
– Modalidade de financiamento: esta encomenda tramítase con cargo aos orzamentos da Comunidade Autónoma de Galicia para os anos 2018 e 2019, aplicación orzamentaria 07.02.541E.640.1.
Santiago de Compostela, 30 de outubro de 2018
RESOLUCIÓN do 2 de novembro de 2018 pola que se amplía o prazo de presentación da documentación xustificativa establecido na Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2017 e 2018.
Axencia Turismo de Galicia — III. Outras disposicións — 13/11/2018

O día 23 de xaneiro de 2017 publicouse no Diario Oficial de Galicia a Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2017 e 2018 (TU201A).
No artigo 14.2 das bases establécese que os concellos beneficiarios terán ata o 30 de novembro de 2018 para presentar a documentación xustificativa da subvención. Tendo en conta a complexidade da execución dos proxectos que se desenvolven ao longo de dúas anualidades, co fin de facer viables os procesos de execución e xustificación dos investimentos por parte das entidades beneficiarias, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Ampliación do prazo de execución e xustificación
Amplíase ata o día 20 de decembro de 2018 (incluído) o prazo para a execución e xustificación da fase correspondente á anualidade de 2018 dos investimentos que foron obxecto de subvención ao abeiro da Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2017 e 2018 (TU201A).
Disposición derradeira única. Entrada en vigor
A presente resolución entrará en vigor o mesmo día da súa publicación no Diario Oficial de Galicia.
Santiago de Compostela, 2 de novembro de 2018
CORRECCIÓN DE ERROS. Resolución do 30 de xullo de 2018 pola que se publica o Acordo do Consello de Dirección da Axencia Galega de Desenvolvemento Rural do 30 de xullo de 2018 pola que se aproban as bases reguladoras das axudas para a preparación e realización de proxectos de cooperación entre grupos de desenvolvemento rural, ao abeiro da medida Leader (submedida 19.3), cofinanciadas co Fondo Europeo Agrícola de Desenvolvemento Rural no marco do Programa de desenvolvemento rural (PDR) de Galicia 2014-2020.
Axencia Galega de Desenvolvemento Rural — III. Outras disposicións — 12/11/2018

Advertido erro na citada resolución, publicada no
Diario Oficial de Galicia
número 153, do 10 de agosto de 2018, cómpre realizar a seguinte corrección:
Na páxina 37289, no punto 4 do artigo 15, onde di:
«O importe máximo elixible situarase en 100.000 euros por proxecto de cooperación».
Debe dicir:
«O importe máximo de axuda situarase en 100.000 euros por proxecto de cooperación».
CORRECCIÓN DE ERROS. Orde do 6 de novembro de 2018 pola que se determinan os servizos mínimos durante as folgas que afectarán o persoal do Servizo de Urxencias do Complexo Hospitalario Universitario de Santiago de Compostela a partir do día 12 de novembro de 2018.
Consellería de Sanidade — III. Outras disposicións — 12/11/2018

Advertido erro na orde indicada, publicada no Diario Oficial de Galicia número 214, do 9 de novembro de 2018, cómpre efectuar a seguinte corrección:
O anexo publicado na páxina 48470 é erróneo, debéndose substituír polo correcto e que a seguir se indica:
– Complexo Hospitalario Universitario de Santiago (CHUS):
RESOLUCIÓN do 17 de outubro de 2018 pola que se dá publicidade do esgotamento de crédito da Orde do 14 de marzo de 2018, da Consellería de Infraestruturas e Vivenda, pola que se aproban as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e se procede á súa convocatoria para o ano 2018, con carácter plurianual.
Instituto Galego da Vivenda e Solo — III. Outras disposicións — 02/11/2018

Feitos.
Primeiro. A Orde do 14 de marzo de 2018, da Consellería de Infraestruturas e Vivenda, publicada no
Diario Oficial de Galicia
(en diante, DOG) núm. 60, do 26 de marzo de 2018, aprobou as bases reguladoras das subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares, e convocounas para o ano 2018, con carácter plurianual.
Segundo. No artigo 14.3 da Orde do 14 de marzo de 2018, indícase que as resolucións de concesión se ditarán por rigorosa orde de entrada das solicitudes na correspondente área provincial do Instituto Galego da Vivenda e Solo (IGVS), e establece un criterio de prioridade entre as solicitudes de xeito que «terán prioridade aquelas que, dentro do prazo de presentación de solicitudes, conten con licenza de obras; a seguir, aquelas que conten con comunicación previa, xunto coa declaración responsable prevista no artigo 8.1.h) e, finalmente, as que só conten con solicitude de licenza ou de comunicación previa».
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2018 tiña a data do 21 de maio ás 19.38 horas.
Consideracións xurídicas.
Primeira. O artigo 16.2 da Orde do 14 de marzo de 2018 establece que serán denegadas aquelas solicitudes que non dispuxesen de cobertura orzamentaria no momento da súa resolución.
Segunda. O artigo 25 da Orde do 14 de marzo de 2018 establece que o momento do esgotamento do crédito será publicado no DOG mediante resolución da persoa titular da Dirección Xeral do IGVS.
En virtude do exposto anteriormente e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data 21 de maio de 2018, ás 19.38 horas, do crédito autorizado para a anualidade 2018 destinado a sufragar as subvencións do Programa de instalación de ascensores e outros dispositivos de accesibilidade en edificios de tipoloxía residencial colectiva, nas súas vivendas dúplex e en vivendas unifamiliares.
Santiago de Compostela, 17 de outubro de 2018
RESOLUCIÓN do 17 de outubro de 2018 pola que se dá publicidade do esgotamento de crédito da Orde do 21 de decembro de 2017, da Consellería de Infraestruturas e Vivenda, pola que se establecen as bases reguladoras aplicables á concesión das subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, e se procede á súa convocatoria para o ano 2018, con carácter plurianual.
Instituto Galego da Vivenda e Solo — III. Outras disposicións — 02/11/2018

Feitos.
Primeiro. A Orde do 21 de decembro de 2017, da Consellería de Infraestruturas e Vivenda, publicada no Diario Oficial de Galicia (en diante, DOG) número 246, do 29 de decembro de 2017, aprobou as bases reguladoras aplicables á concesión das subvencións para rehabilitar as antigas vivendas de mestres, doutros oficios e vivendas de titularidade municipal, e procedeu á súa convocatoria para o ano 2018, con carácter plurianual.
Segundo. No artigo 15 da Orde do 21 de decembro de 2017 indícase que as resolucións de concesión se ditarán por rigorosa orde cronolóxica de entrada das solicitudes na sede electrónica da Xunta de Galicia ata esgotar o crédito orzamentario dispoñible. Para tal fin, considerarase data de presentación da solicitude aquela en que conste como validamente presentada, por terse cuberto na forma correcta e vir acompañada da totalidade dos documentos exixidos na convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2018 tivo a data do 22 de xuño de 2018, e para a anualidade de 2019 a data do 21 de maio de 2018.
Consideracións xurídicas.
Primeira. O artigo 17.2 da Orde do 21 de decembro de 2017 establece que serán denegadas aquelas solicitudes que non dispuxesen de cobertura orzamentaria no momento da súa resolución.
Segunda. O artigo 26 da citada orde establece que o momento do esgotamento do crédito será publicado no DOG mediante resolución da persoa titular da Dirección Xeral do Instituto Galego da Vivenda e Solo.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento, con data 22 de xuño de 2018 para a anualidade de 2018 e do 21 de maio de 2018 para a anualidade de 2019, do crédito autorizado no exercicio 2018 para sufragar as subvencións para rehabilitar as antigas vivendas de mestres, doutros oficios e vivendas de titularidade municipal.
Santiago de Compostela, 17 de outubro de 2018
RESOLUCIÓN do 15 de outubro de 2018 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias, correspondentes ao segundo trimestre de 2018.
Consellería de Facenda — III. Outras disposicións — 02/11/2018

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e á situación de tesouraría e movementos por operacións orzamentarias e extraorzamentarias correspondentes, ao segundo trimestre de 2018, que figuran como anexo a esta resolución.
Santiago de Compostela, 15 de outubro do 2018
RESOLUCIÓN do 22 de outubro de 2018 pola que se procede á publicación das subvencións concedidas en virtude da Orde do 2 de maio de 2018 pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 02/11/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 9 da Orde do 2 de maio de 2018 (DOG núm. 96, do 22 de maio), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da devandita orde.
Crédito orzamentario inicial: 239.000 €. O custo total das subvencións concedidas para a liña A e para a liña B irá con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2018.
No que se refire aos beneficiarios, importes concedidos e finalidade da subvención: véxase anexo.
Santiago de Compostela, 22 de outubro de 2018
RESOLUCIÓN do 20 de decembro de 2018 pola que se actualizan os anexos V e VI da Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación.
Axencia Tributaria de Galicia — III. Outras disposicións — 31/12/2018

Para unha adecuada aplicación das taxas e os prezos da Comunidade Autónoma de Galicia a orde a que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgáronse unha serie de normas que crearon ou modificaron os servizos xestores e as tarifas existentes, razón pola que mediante esta resolución se procede a revisar as codificacións recollidas na orde citada, consonte a autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992.
As normas que motivan as modificacións son as que se citan a seguir:
• Lei de medidas fiscais da Comunidade Autónoma de Galicia para 2019.
• Decreto 106/2018, do 4 de outubro, polo que se modifica parcialmente o Decreto 177/2016, do 15 de decembro, polo que se fixa a estrutura orgánica das consellerías da Xunta de Galicia, e o Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos, que aproba a estrutura orgánica das consellerías de Medio Ambiente, Territorio e Vivenda; Infraestruturas e Mobilidade; Educación, Universidade e Formación Profesional, e Cultura e Turismo.
Por todo iso, e en virtude do parágrafo segundo da disposición adicional da Orde do 30 de xuño de 1992 referida,
Primeiro. Actualizar o anexo V da Orde da Consellería de Economía e Facenda do 30 de xuño de 1992, do xeito seguinte:
Segundo. Actualizar o anexo VI da Orde da Consellería de Economía e Facenda do 30 de xuño de 1992, do xeito seguinte:
Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
Modificando os códigos seguintes:
Quinto. Esta resolución entrará en vigor o día 1 de xaneiro de 2019.
Santiago de Compostela, 20 de decembro de 2018
EXTRACTO da Orde do 17 de decembro de 2018 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2019, de forma individual e mediante o sistema de xestión compartida, destinadas a entidades locais de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/12/2018

BDNS (Identif.): 431328.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro.
Beneficiarios
– Convocatoria de subvencións de natureza non competitiva: aqueles concellos de Galicia cuxo territorio municipal estea dentro da poligonal de delimitación dun parque eólico e, igualmente, os afectados pola correspondente instalación de conexión ou vía de evacuación, relacionados no anexo V desta orde.
– Convocatoria de subvencións de natureza competitiva:
a) Os concellos de Galicia que formulen petición de maneira individual.
b) Os concellos de Galicia que formulen petición de maneira conxunta mediante agrupacións ou asociacións de concellos, nos termos do artigo 9.
c) As mancomunidades de concellos de Galicia.
d) Os consorcios locais de Galicia, constituídos de acordo coa Lei 5/1997, do 22 de xullo, de Administración local de Galicia, sempre que estean participados por un ou varios concellos.
Quedan expresamente excluídas as deputacións provinciais.
Segundo.
Obxecto
Regular os criterios de repartición e establecer as bases reguladoras e a convocatoria das subvencións do Fondo de Compensación Ambiental para o ano 2019, en réxime de concorrencia non competitiva e concorrencia competitiva, de forma individual e mediante o sistema de xestión compartida, afectadas á realización de gastos que revistan natureza produtiva e xeradora de emprego.
Terceiro.
Bases reguladoras
Orde do 17 de decembro de 2018 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2019, de forma individual e mediante o sistema de xestión compartida, destinadas a entidades locais de Galicia.
Cuarto.
Importe
Para o financiamento da convocatoria de subvencións destínase un total de 7.715.174,00 euros.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta orde no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 17 de decembro de 2018
RESOLUCIÓN do 10 de outubro de 2018 de delegación de competencias.
Consello Consultivo de Galicia — III. Outras disposicións — 02/11/2018

O Consello Consultivo de Galicia, creado pola Lei 9/1995, do 10 de novembro, e regulado na actualidade pola Lei 3/2014, do 24 de abril, é o supremo órgano consultivo da Xunta de Galicia e das administracións públicas da Comunidade Autónoma de Galicia, e actúa con independencia respecto de calquera órgano e, en garantía dela, goza de autonomía orgánica e funcional, non estando os seus membros ligados por ningún mandato imperativo.
Co obxecto de acadar unha axeitada axilización na xestión económica e na tramitación dos expedientes administrativos que dela se derivan, considérase oportuno delegar na persoa titular da Secretaría Xeral, sen mingua da necesaria garantía xurídica, funcións atribuídas regulamentariamente á Presidencia.
Na súa virtude, e facendo uso das facultades que lle atribúe a Lei 3/2014, do 24 de abril, do Consello Consultivo de Galicia e no Decreto 91/2015, do 18 de xuño, aproba o Regulamento de organización e funcionamento do Consello Consultivo de Galicia, e segundo o establecido no artigo 9 da Lei 40/2015, do 1 de outubro, de réxime xurídico do sector público, e demais disposicións de xeral aplicación,
Primeiro. Delegar na persoa titular da Secretaría Xeral do Consello Consultivo de Galicia a seguinte función de acordo co establecido no artigo 18 da Lei 3/2014, do 24 de abril, do Consello Consultivo de Galicia:
– Autorización dos gastos referentes aos servizos do Consello, con suxeición á normativa orzamentaria aplicable.
Santiago de Compostela, 10 de outubro de 2018
EXTRACTO da Orde do 18 de decembro de 2018 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2019, de forma individual e mediante o sistema de xestión compartida.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/12/2018

BDNS (Identif.): 431323.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Que teñan menos de 30.000 habitantes, de acordo coas cifras oficiais do padrón municipal de habitantes en 1 de xaneiro de 2017, publicadas polo Instituto Galego de Estatística.
b) Ter remitidas as contas do concello correspondentes ao exercicio orzamentario de 2017 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo. Obxecto
Establecer as bases reguladoras e a convocatoria de subvencións para o ano 2019, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro. Bases reguladoras
Orde do 18 de decembro de 2018 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2019, de forma individual e mediante o sistema de xestión compartida.
Cuarto. Importe
Para a concesión destas axudas destínase crédito por un importe total de dous millóns novecentos noventa e nove mil novecentos noventa e nove euros (2.999.999,00 €).
Quinto. Prazo de presentación de solicitudes
Un mes, contado a partir do día seguinte ao da publicación no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 18 de decembro de 2018
RESOLUCIÓN do 26 de outubro de 2018 pola que se dá publicidade ás axudas concedidas e non admitidas a trámite no ano 2018 ao abeiro da Resolución do 16 de xullo de 2018 pola que se establecen as bases reguladoras das subvencións de valorización das pequenas e medianas empresas da industria forestal galega e se anuncia a súa convocatoria para o ano 2018 (código de procedemento IN500B).
Axencia Galega da Industria Forestal — III. Outras disposicións — 06/11/2018

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e non admitidas a trámite, ao abeiro da Resolución do 16 de xullo de 2018 pola que se establecen as bases reguladoras das subvencións de valorización das pequenas e medianas empresas da industria forestal galega, que figuran nos anexos I e II.
A súa aprobación realizouse no exercicio 2018 con cargo á aplicación orzamentaria 09.A4.741A.770.0, código de proxecto 2018 00006, dotada con 1.200.000,00 €.
Santiago de Compostela, 26 de outubro de 2018
RESOLUCIÓN do 26 de outubro de 2018, da Dirección Xeral de Patrimonio Natural, pola que se publican as subvencións concedidas en virtude da Orde do 21 de decembro de 2017 pola que se establecen as bases reguladoras e a convocatoria para os anos 2018 e 2019 das axudas a investimentos non produtivos vinculadas á realización de obxectivos agroambientais e climáticos no ámbito dos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 06/11/2018

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 21 de decembro de 2017 pola que se establecen as bases reguladoras e a convocatoria para os anos 2018 e 2019 das axudas a investimentos non produtivos vinculadas á realización de obxectivos agroambientais e climáticos no ámbito dos parques naturais de Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020.
As subvencións destináronse a restaurar, preservar e mellorar a biodiversidade nas zonas Natura 2000, os sistemas agrarios de alto valor natural, así como a mellorar o estado da paisaxe agraria galega dentro dos espazos protexidos ou nas súas áreas de influencia socioeconómica por medio de proxectos que contribúan á mellora da paisaxe rural tradicional e dos seus elementos representativos e para o mantemento das condicións ambientais necesarias dirixidas á conservación ou recuperación de especies relacionadas co medio agrario e cos seus hábitats. Inclúense axudas destinadas a investimentos non produtivos necesarios para acadar obxectivos ambientais, é dicir investimentos que non dean lugar a un aumento significativo do valor ou da rendibilidade das explotacións agrícolas, senón que contribúan á mellora do carácter de utilidade pública das zonas Rede Natura 2000 pertencentes aos parques naturais, que responden aos criterios ou actuacións tipificados no artigo 5 da Orde do 21 de decembro de 2017, con cargo ás aplicacións orzamentarias 07.03.541B.760.0, 07.03.541B.770.0 e 07.03.541B.780.0.
As contías e as persoas beneficiarias por cada unha das liñas relaciónanse nos anexos I, II e III desta resolución.
Os importes foron aprobados pola Resolución da Dirección Xeral de Patrimonio Natural do día 29.6.18. O importe elixible consignado no anexo I, correspondente ao expediente MT819/15/2018/200002/C, é o resultado dunha rectificación material de erro aprobada pola Resolución do 03.10.2018, que minora o importe anterior.
Santiago de Compostela, 26 de outubro de 2018
RESOLUCIÓN pola que se anuncia a convocatoria de axudas de acción social para o persoal desta entidade para o exercicio 2018.
Consello da Cultura Galega — III. Outras disposicións — 07/11/2018

A Comisión Executiva do Consello da Cultura Galega, na súa reunión do 31 de outubro de 2018, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2018: axudas para a atención a discapacitados. Estas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante quince días hábiles.
Santiago de Compostela, 31 de outubro de 2018
ORDE do 6 de novembro de 2018 pola que se amplía o prazo para xustificar as axudas da Orde do 4 de abril de 2018 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan para o ano 2018.
Consellería de Medio Ambiente, Territorio e Vivenda — III. Outras disposicións — 09/11/2018

A Orde do 4 de abril de 2018 establece as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e convoca as axudas para o ano 2018.
No artigo 22.2 establécese que, con carácter xeral, e salvo que a resolución de concesión da axuda dispoña o contrario, o prazo para presentar a xustificación dos gastos realizados finalizará o día 9 de novembro de 2018. Debido ao atraso da xestión é imposible cumprir esta data, polo que cómpre ampliar o prazo.
En virtude do anterior, en concordancia co disposto no artigo 27.30 do Estatuto de autonomía e en uso das atribucións que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
O prazo para presentar a xustificación dos gastos realizados recollido no artigo 22.2 da Orde do 4 de abril de 2018 amplíase ata o 23 de novembro de 2018.
Disposición derradeira única. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 6 de novembro de 2018
CORRECCIÓN DE ERROS. Resolución do 24 de outubro de 2018 pola que se conceden as axudas da Orde do 4 de xullo de 2018, modificada pola Orde do 9 de outubro de 2018, pola que se establecen as bases reguladoras para a concesión, en réxime de concorrencia competitiva, das axudas para a mellora, creación, recoñecemento e estruturación de agrupacións estratéxicas do Sistema universitario de Galicia, e se procede á súa convocatoria para o exercicio 2018.
Consellería de Educación, Universidade e Formación Profesional — III. Outras disposicións — 09/11/2018

Advertido un erro no texto da citada resolución, publicada no
Diario Oficial de Galicia
número 210, do luns 5 de novembro de 2018, cómpre efectuar a seguinte corrección:
Na páxina 47950, onde di: «A Consellería de Cultura, Educación e Ordenación Universitaria mediante a Orde do 4 de xullo de 2018 (DOG núm. 116, do 5 de xuño), modificada pola Orde do 9 de outubro de 2018 (DOG núm. 199, do 17 de outubro) estableceu as bases reguladoras e convocou, en réxime de concorrencia competitiva, as axudas para a mellora, creación, recoñecemento e estruturación de agrupacións estratéxicas do Sistema universitario de Galicia», debe dicir: «A Consellería de Cultura, Educación e Ordenación Universitaria mediante a Orde do 4 de xullo de 2018 (DOG núm. 134, do 13 de xullo), modificada pola Orde do 9 de outubro de 2018 (DOG núm. 198, do 17 de outubro) estableceu as bases reguladoras e convocou, en réxime de concorrencia competitiva, as axudas para a mellora, creación, recoñecemento e estruturación de agrupacións estratéxicas do Sistema universitario de Galicia».
EXTRACTO da Resolución do 27 de decembro de 2018 pola que se modifica a Resolución do 16 de outubro de 2017 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 28/12/2018

BDNS (Identif.): 366962.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Redistribución do crédito orzamentario
Modifícase a distribución plurianual dos créditos dispoñibles prevista no punto terceiro do resolvo da Resolución do 16 de outubro de 2017 pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria en réxime de concorrencia non competitiva, quedando os créditos establecidos para cada liña de préstamo do seguinte xeito:
– Préstamos IFI Emprende: 3.000.000 €.
Con cargo á partida orzamentaria 09.A1-741A-8310 e por un importe de 300.000 € con cargo ao exercicio 2018, 1.000.000 € con cargo ao exercicio 2019 e 1.700.000 € con cargo ao exercicio 2020.
– Préstamos IFI Industria 4.0: 25.000.000 €.
Con cargo á partida orzamentaria 09.A1-741A-8310 e por un importe de 5.479.412 € con cargo ao exercicio 2018, 10.520.000 € con cargo ao exercicio 2019 e 9.000.588 € con cargo ao exercicio 2020.
– Préstamos IFI Relanzamento: 2.000.000 €.
Con cargo á partida orzamentaria 09.A1-741A-8310 e por un importe de 1.000.000 € con cargo ao exercicio 2019 e 1.000.000 € con cargo ao exercicio 2020.
– Préstamos IFI Innova: 3.000.000 €.
Con cargo á partida orzamentaria 09.A1-741A-8310 e por un importe de 2.000.000 € con cargo ao exercicio 2018, 500.000 € con cargo ao exercicio 2019 e 500.000 € con cargo ao exercicio 2020.
Segundo. Ampliación do prazo de presentación de solicitudes
Amplíase o prazo de presentación de solicitudes ata o 31 de decembro de 2019.
Santiago de Compostela, 27 de decembro de 2018
RESOLUCIÓN do 14 de decembro de 2018, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade das listas de aspirantes declarados aptos nas probas de aptitude para a obtención do título de xestor administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/12/2018

De conformidade co disposto na base décima da Resolución do 18 de maio de 2018, da Secretaría Xeral Técnica da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de Xestor Administrativo (DOG núm. 103, do 31 de maio), concluídas as citadas probas e por proposta da presidenta do Colexio Oficial de Xestores Administrativos de Galicia, esta secretaría xeral técnica
Dar publicidade ás listas de aspirantes declarados aptos nas probas de aptitude para o acceso á profesión de xestor administrativo que figura como anexo, de conformidade coa Resolución do tribunal, do 12 de decembro de 2018.
Contra a dita resolución poderá interpoñerse recurso potestativo de reposición ante o Colexio Oficial de Xestores Administrativos de Galicia, no prazo dun mes desde o día seguinte ao da publicación da presente resolución. Transcorrido o citado prazo sen resolución expresa, o recurso poderase entender desestimado. A resolución expresa ou presunta do recurso pon fin á vía corporativa e poderá ser impugnada na orde xurisdicional contencioso-administrativo, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de decembro de 2018
CORRECCIÓN DE ERROS. Resolución do 8 de novembro de 2018, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A), e resolucións que a modifican.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/12/2018

Despois de que se advertisen varios erros materiais na dita resolución, publicada no
Diario Oficial de Galicia
número 217, do 14 de novembro de 2018, cómpre facer as seguintes rectificacións:
Na páxina 48902, na cuarta cela da fila do anexo I, Listaxe de entidades beneficiarias, a) Clubs deportivos, sociedades anónimas deportivas e seccións deportivas, correspondente ao Club Náutico Firrete, onde di: «Embarcacións K-1, embarcacións K-2 e embarcación K-2 maratón: 8.713,00 €», debe dicir: «Embarcacións K-1, embarcacións K-2 e embarcación K-2 maratón: 7.917,00 €»; e na quinta cela, onde di: «4.356,50», debe dicir: «3.958,50».
Na páxina 48903, na cuarta cela da fila do anexo I, Listaxe de entidades beneficiarias, a) Clubs deportivos, sociedades anónimas deportivas e seccións deportivas, correspondente á entidade Extol-La Gramola Team, onde di: «Portabicicletas, rolos de quecemento e material de orientación: 1.770,00 €», debe dicir: «Portabicicletas, rolos de quecemento e material de orientación: 1.820,00 €»; e na quinta cela, onde di: «585,00», debe dicir: «910,00».
RESOLUCIÓN do 10 de decembro de 2018, da Secretaría Xeral de Medios, pola que se publican as axudas concedidas a empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/12/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 22 da Resolución do 7 de marzo de 2018, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión, e se procede á súa convocatoria para o ano 2018 (DOG núm. 59, do 23 de marzo), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.1 e 04.20.461A.470.1 dos orzamentos xerais da Comunidade Autónoma de Galicia para o ano 2018.
Santiago de Compostela, 10 de decembro de 2018
a) Axudas a xornais impresos en formato papel.
b) Axudas a empresas radiofónicas privadas.
c) Axudas a empresas xornalísticas que difundan a súa actividade informativa mediante a internet.
ORDE do 26 de outubro de 2018 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2017/18, convocados pola Orde do 26 de abril de 2018 (Diario Oficial de Galicia do 11 de maio).
Consellería de Educación, Universidade e Formación Profesional — III. Outras disposicións — 07/11/2018

A Orde do 26 de abril de 2018 (DOG do 11 de maio) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2017/18, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Cultura, Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicadas as cualificacións provisionais obtidas polos candidatos e candidatas no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa,
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2017/18 ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de outubro de 2018
RESOLUCIÓN do 26 de outubro de 2018, da Secretaría Xeral Técnica e do Patrimonio da Consellería de Facenda, pola que se dá publicidade do convenio de colaboración subscrito por esta consellería no segundo cuadrimestre do ano 2018.
Consellería de Facenda — III. Outras disposicións — 07/11/2018

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade ao convenio subscrito pola Consellería de Facenda no mes de agosto do ano 2018, e que se incorpora como anexo a esta resolución.
Santiago de Compostela, 26 de outubro de 2018
Convenio de colaboración subscrito pola Consellería de Facenda no mes de agosto de 2018: